Visează mutule, visează…
Președintele Klaus Werner Iohannis a anunțat astăzi că și-a depus candidatura pentru funcția de secretar general al NATO. E dreptul și dorința navetistului, excursionistul și dulapului inert de la Cotroceni.
Înțelegem acum mai bine că personajul malefic a sacrificat totul în cei zece ani de trândăveală în fruntea țării, doar ca să-i fie lui mai bine în viitor. Nu amintesc de imunitate în fața legii pe care a încercat să și-o construiască imediat după ce a ajuns președinte, fărădelegile trecutului bântuindu-l permanent. Dar de ce fugi nu prea scapi.
Individul acesta orfan de caracter nu poate înțelege că țara nu-i la cheremul lui, că nu-i normal să fie legată de ambițiile sale. Acum iese la lumină ciudata activitate desfășurată de hăbăuc imediat după declanșarea războiului din Ucraina.
Totul pentru front, totul pentru Ucraina este, de fapt, totul pentru Iohannis! Implicarea peste măsură a României într-un conflict pe care ar fi trebuit să-l privească de pe poziția de neutralitate, având în vedere poziția geografică și multe altele, a servit intereselor personale ale acestui personaj.
Nimic nu mai contează dacă el își va atinge scopul. Trebuie însă să ne cutremurăm de tupeul și nesimțirea depozitată în acest personaj trist din istoria țării. Penibil și deosebit de periculos, motiv pentru care rușii își permit să ne amenințe, să ne pună în topul țintelor viitoare.
PS. Sunt voci care sugerează că aspirantul nostru ar fi doar o unealtă în mâna Germaniei. Planurile strămoșilor săi fiind să se lupte cu rușii, indirect evident, folosind carne de tun românească. Mobilizarea băieți! Merită să muriți pentru ca alții să prospere…
Grigore Ciascai